Galskap

For den noirske spillefilmen fra 1985, se Galskap!

Galskap er det å være gal, det vil si det å ikke være tilregnelig, men å oppføre seg tåpelig og meningsløst. Synonymer til galskap kan være vanvidd, mani, demens, psykose, narrestreker og dårskap.

Galskap er et velkjent personlighetstrekk som er hyppig omtalt blant annet i gamle bibelske tekster. Galskap kan ha sykelige årsaker.

Ordet kommer fra gal som igjen kommer fra norrøn galinn, av gala med betydning forhekset av galder (trolldomssanger).

 Etymologi Galskap brukes vanligvis for å beskrive tåpelig og meningsløs oppførsel, brudd på sosiale normer samt når en person blir til fare for seg selv eller andre. Galskap var den vanlige betegnelsen på bedrifter utført av psykisk syke mennesker helt inntil slutten av det forrige århundre.Forskning.no  Grensesprengende galskap, besøkt 25. mai 2012Galskap kan virke stigmatiserende og blir vanligvis ikke brukt lenger innen psykologien. Men derimot blir galskap ofte brukt innen politikken, samt i debatter for å underminere og latterliggjøre motstandere; da ofte akkompagnert av himling med øynene.

Innen kunst, musikk og litteratur kunne «galskap» faktisk være en stor fordel. Mange store forfattere, komponister og kunstnere skal ha lidd av en eller annen form for «galskap».

Mange tilfeller av «galskap» ligger gjerne i et grenseland hvor man hverken faller innunder kategorien «frisk» eller «syk», men heller et sted midt i mellom.

 Galskap i Bibelen 
Siden oldtiden (og sikkert lenge før det også) har det å være «gal», eller i alle fall spille på «galskap», ofte vært nyttig. I Bibelen finner vi mange referanser til galskap. 
Da Bibelens David (senere kong David) var på flukt fra Saul, Israels første konge, så møtte han filister kongen Akisj.

David var en fryktet mann, han hadde jo drept kjempen Goliat med bare en slynge og hadde et rykte på seg for å være svært listig og derfor spilte han gal slik at Akisj skulle tro at han var harmløs og ufarlig.
David er også kjent for å ha danset lettkledt i ekstase foran en religiøs prosesjon på vei til Jerusalem med Paktens ark.

 Berømte personer (avdøde) 
 Virginia Woolf, berømte engelsk forfatterinne, skal ha lidd av «galskap» som også sies å være kilden til hennes kreativitet og store begavelse. Nå til dags kaller man denne bipolar lidelse.Virginia Woolf, besøkt 24. mai 2012
 Francisco de Goya, den store spanske maleren, var i en periode inspirert av «galskap», og det kom til uttrykk i hans samling Disparate'' (nonsens) som ble ferdig i 1824 (men aldri publisert av ham selv).
 Vincent van Gogh, berømt nederlandsk maler, kuttet av seg det venstre øret i et anfall av «galskap» i 1889. Det spekuleres i om han kan ha blitt blyforgiftet av den blyholdige malingen han benyttet.

 Se også 
 Behandling av sinnslidende gjennom tidene

 Referanser 

 Litteratur 
Universitas Skildrer norsk galskap

Kategori:Psykologi